stanford-oval/wikipedia huggingface dataset:
Papyrus Containing the Spell to Preserve Its Possessor Against Attacks from He Who Is in the Water
Kappalelista

Papyrus Containing the Spell to Preserve Its Possessor Against Attacks from He Who Is in the Water – 2.57
Laying Fire Upon Apep – 3.32 (Harjoitus)
Drum Session – 16.50 (Video)
Kokoonpano

Karl Sanders – kitara, laulu
Dallas Toler-Wade – kitara, basso, taustalaulu
George Kollias – rummut
Oravaisten seurakunta

| Oravaisten seurakunta> Oravais församling |
| --- | --- |
Kirkkokunta:  Suomen evankelis-luterilainen kirkko
Perustettu:  1872
Lakkautettu:  2011
Infobox OKNimi-testi OK: 
Oravaisten seurakunta (ruots. Oravais församling) oli vuosina 1859–2011 toiminut oravaislainen seurakunta. Oravaisten seurakunta perustettiin Vöyriin kuuluvaksi kappeliksi vuonna 1676. Vuonna 1859 seurakunnasta tuli itsenäinen emäseurakunta. Oravaisiin kuului myös vuonna 1912 perustettu Keskisen rukoushuonekunta.
Herätysliikkeet

Oravaisten seurakunta muodostaa muun Pohjanmaan rannikon tavoin voimakkaan ja yhtenäisen ruotsinkielisen evankelisen herätysliikkeen tukialueen.
Papisto > Kappalaiset

1676–1703: Johannes Ruuth
1704–1735: Andreas Martini Waselius
1735–1774: Abraham Strömmer
1775–1794: Johan Kuhlberg
1796–1807: Johan Ahlstubbe
1809–1828: Jakob Vegelius
1829–1837: Vilhelm Fredriksson
1841–1852: Peter Kristian Chydenius
1853–1855: Vilhelm Österbladh
1857–1876: Johan Peter Carlstedt
Papisto > Kirkkoherrat

1882–1892: Fredrik Hedberg
1893–1903: Natanael Elfving
1905–1908: Gideon Lilius
1910–1914: Ermil Efraim Panelius
1959–1964: Lars Julin
1978–1993: Lars Jern
2000–2010: Berndt Berg
Ollampi (Kangasniemi)

| Ollampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°51′31″N, 26°24′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.022
Mittaustietoja
Pinnankorkeus:  98,1 m  
Pituus:  280 m  
Leveys:  210 m  
Rantaviiva:  0,704 km  
Pinta-ala:  3,118 ha  
Saaria:  ei saaria 
 fiOllampi 
Ollampi tai Ollinlampi on Etelä-Savossa Kangasniemellä  Istrualan lähellä sijaitseva lampi.
Maantietoa

Lampi on 280 metriä pitkä, 210 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 98,1 metriä mpy.
Oppositio (shakki)

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Lähioppositiotilanne. Jos on mustan siirtovuoro, valkealla on oppositio ja hän pääsee  mustan kuninkaan ensin väistettyä sivulle tai taakse etenemään omalla kuninkaallaan ja saavuttamaan lopulta voiton korottamalla b-sotilaansa. Jos valkea on siirtovuorossa, mustalla on oppositio ja hän voi pakottaa tasapelin, sillä valkea kuningas ei pääse enää eteenpäin eikä voi tukea sotilaan korotusta.
Oppositio tarkoittaa shakissa tilannetta, jossa kuninkaiden väliin jää pariton määrä ruutuja oman siirron jälkeen. Lähioppositiossa kuninkaiden välissä on yksi ruutu, kauko-oppositiossa kolme tai viisi ruutua. Oppositio pätee myös diagonaalisesti.
Oppositiotilanne esiintyy yleisimmin sotilasloppupelissä, jolloin upseereja ei enää ole laudalla. Oppositio hyödyntää sitä sääntöä, että shakissa on pakko siirtää omalla siirtovuorollaan. Jos siirtovuorossa oleva pelaaja on siirtopakossa, eli hänellä on vain omaa asemaa huonontavia siirtoja, hän saattaa joutua luopumaan oppositiosta väistämällä kuninkaallaan huonompaan ruutuun. Tämän jälkeen hänen vastustajansa saa uuden opposition edullisemmassa asemassa. Ilman oppositiota voittaminen sotilasloppupeleissä ei ole monissa tilanteissa lainkaan mahdollista.
PKN

PKN tarkoittaa seuraavia asioita:
Hollannin protestanttikirkko, alankomaalainen uskonnollinen yhdyskunta
Pertti Kurikan Nimipäivät, suomalainen punkyhtye
PKN Orlen, puolalainen öljy- ja kaasuyhtiö
Polski Komitet Normalizacyjny, puolalainen standardisoimisjärjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PKN”, voi hakea sivunnimihaulla, laajalla sivunnimihaulla tai tekstihaulla.
Olle Alsing

| Olle Alsing |
| --- | --- |
 Alsing (nro 38) tammikuussa 2019.
Henkilötiedot
Syntynyt: 1. toukokuuta 1996 (ikä 28) Uppsala, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  81 kg
Seura
Seura:  HV71
Sarja:  SHL
Pelaajaura
Pääsarjaura:  2016–
Aik. seurat:  Almtuna IS (Allsv.) Leksands IF (SHL/Allsv.) Djurgårdens IF (SHL) Graz 99ers (ICEHL) Ottawa Senators (NHL) Belleville Senators (AHL) Barys Nur-Sultan (KHL)
Olle Alsing (s. 1. toukokuuta 1996 Uppsala, Ruotsi) on ruotsalainen jääkiekkopuolustaja, joka pelaa SHL-joukkue HV71:ssä.
Ura > Seuraura

Alsing on Almtuna IS:n kasvatti. Hän toimi kaudella 2011–2012 seuran U16-junioreiden kapteenina. Kaudella 2012–2013 Alsing toimi Almtunan J18-junioreiden varakapteenina. Hän oli joukkueen tehokkain puolustaja sekä J18 Elitissä Ken Kindbornin kanssa tehoilla 3+8=11 että J18 Allsvenskanissa tehoilla 2+6=8. Kaudella 2013–2014 Alsing nousi Almtunan kapteeniksi. Hän oli J18 Elitissä pelipaikastaan huolimatta tehoilla 6+18=24 joukkueen paras syöttäjä sekä jakoi sisäisen pistepörssin voiton Hugo Lindbomin kanssa. Alsing voitti myös koko J18 Allsvenskanin puolustajien piste-, maali- ja syöttöpörssin tehoilla 8+11=19, joilla hän oli myös joukkueensa paras pistemies. Alsing voitti myös Almtunan sisäisen tehotilaston lukemalla +11. Alsing pelasi osan kaudestaan myös seuran J20-junioreissa, mutta hän debytoi myös Almtunan miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Alsing pelasi kolme runkosarjaottelua tehden yhden syöttöpisteen.
Maaliskuussa 2014 Alsing teki Almtunan kanssa kaksivuotisen ammattilaissopimuksen. Hänen varsinainen Allsvenskanin tulokaskautensa 2014–2015 toi 47 runkosarjaottelussa tehot 2+9=11. Kaudella 2015–2016 Alsing oli Almtunan tehokkain puolustaja tehoilla 7+15=22. Hän voitti myös Allsvenskanin juniori-ikäisten pelaajien syöttöpörssin.
Kaudeksi 2016–2017 Alsing siirtyi kaksivuotisella sopimuksella SHL:n nousijajoukkue Leksands IF:ään. Hän teki SHL-debyyttinsä runkosarjan kuudennella kierroksella 4. lokakuuta 2016 vieraissa Malmö Redhawksia vastaan. Alsing sai ottelussa jääaikaa 8.25 minuuttia. Hän teki ottelussa myös SHL-uransa avausmaalin, joka jäi Alsingin kauden ainoaksi. Kaikkiaan hänen tulokaskautensa toi 45 runkosarjaottelussa tehot 1+7=8 ja viidessä karsintasarjan ottelussa yhden syöttöpisteen. Leksand putosi kauden päätteeksi Allsvenskaniin. Kaudella 2017–2018 Alsing oli tehoilla 7+14=21 joukkueen tehokkain puolustaja ja neljänneksi paras pistemies. Hän jakoi koko sarjan puolustajien pistepörssin yhdeksännen sijan IF Björklövenin Jacob Anderssonin kanssa.
Alsing palasi kaudeksi 2018–2019 SHL:ään ja siirtyi kaksivuotisella sopimuksella Djurgårdens IF:ään. Hän teki 49 runkosarjaottelussa tehot 4+11=15 ja 18 playoff-ottelussa tehot 4+4=8. Alsing voitti koko liigan runkosarjan tehotilaston lukemalla +26. Hän voitti kauden päätteeksi SHL-hopeaa.
Toukokuussa 2019 NHL-varaamaton Alsing teki kaksivuotisen tulokassopimuksen Ottawa Senatorsin kanssa. Seura lainasi hänet kaudeksi 2019–2020 vielä Djurgårdenin SHL-joukkueeseen. Alsing onnistui tekemään liigan yhden kauden piste-ennätyksensä tehoilla 4+16=20, mutta hänen kautensa päättyi kuitenkin alavartalovamman vuoksi tammikuussa 2020. Lokakuussa Senators lainasi Alsingin monikansallisen Bet-at-home ICE Hockey Leaguen itävaltalaisjoukkue Graz 99ersiin. Hän pelasi siellä 13 ottelua tehden viisi syöttöpistettä, kunnes Alsing kutsuttiin takaisin Senatorsin organisaatioon. Tammikuun 2021 harjoitusleirin päätteeksi seura lähetti hänet AHL-joukkue Belleville Senatorsin vahvuuteen.
Ura > Maajoukkueura

Alsing on pelannut Ruotsin A-maajoukkueessa kaksi ottelua tehden yhden maalin. Hän teki A-maajoukkuedebyyttinsä Karjala-turnauksen 7. marraskuuta 2019 Leksandissa pelatussa avausottelussa Tšekkiä vastaan. Hänet merkittiin Ruotsin kakkospuolustajapariin Tom Nilssonin viereen. Ensimmäisen A-maajoukkuemaalinsa Alsing teki toisessa ottelussaan 9. marraskuuta 2019 Helsingin Hartwall Arenalla turnauksen isäntäjoukkue Suomea vastaan.
Alsing on pelannut myös seitsemän nuorten maaottelua.
Muuta

Alsingin isä Anders pelasi omalla urallaan puolustajana Ruotsin alemmissa sarjoissa.
PKC

PKC voi viitata johonkin seuraavista:
PKC Group, johdinsarjoja ja elektroniikkaa valmistava yritys
proteiinikinaasi C, proteiinien aktiivisuutta säätelevä entsyymi
kohtauksittainen kinesigeeninen dyskinesia, engl. myös paroxysmal kinesigenic choreoathetosis (PKC), sairaus
julkisen avaimen salaus, engl. public key cryptography (PKC), joukko tiedonsalausmenetelmiä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PKC”, voi hakea sivunnimihaulla, laajalla sivunnimihaulla tai tekstihaulla.
Oleminen

Oleminen on filosofinen, ontologinen termi, joka liittyy läheisesti olemassaoloon tai voidaan tulkita sen kanssa yhteneväksi. Mannermainen filosofia, kuten eksistentialismi, on kuitenkin antanut termille oman erityisen merkityksensä.
Oleminen mannermaisessa ja eksistentialistisessa filosofiassa

Jotkut filosofit ovat kieltäneet, että ”olemisen” käsitteellä olisi mitään merkitystä, koska määritämme olion olemassaolon sen suhteilla toisiin olioihin ja niillä tapahtumilla (muutoksilla, teoilla), joita olioon liittyy.
Eksistentialistifilosofit, kuten Jean-Paul Sartre, samoin kuin jotkut aiemmat mannermaiset filosofit, kuten G. W. F. Hegel ja Martin Heidegger, ovat käsitelleet olemista paljon. Hegel erotti olioiden olemisen (oleminen itsessään) ihmisten olemisesta (Geist). Hän ei kuitenkaan uskonut, että ”olemiselle” voitaisiin hahmotella mitään määritelmää, koska jos olio riisutaan kaikista sen ominaisuuksista (predikaateista), jäljelle jää vain ei-mitään.
Heidegger pyrki fundamentaaliontologiassaan esittämään alkuperäisen esisokraattisen kysymyksen olemisen mielestä uudelleen. Hän tutki, kuinka kysymys voitaisiin esittää mielekkäästi, koska vaikuttaa, että oleminen on yhtä aikaa sekä kaikkein suurinta, koska se sisältää kaiken mitä on, ja vähäisintä, koska siitä ei voida sanoa mitään erityistä. Heidegger erotteli erilaisia olemisen tapoja:
Käsillä-oleminen: Yksityinen olemisen tapa, kuten huomaamattomiksi jäävien, tuttujen käyttöesineiden oleminen.
Esillä-oleminen: Esineellistettyjen, objektivoitujen, pysyvästi läsnä olevien objektien oleminen.
Maailmassa-oleminen: Inhimillinen oleminen.
Heideggerille se, joka esittää kysymyksen olemisesta, on Dasein.
Sartre hyödynsi ajatusta olemisen eri tavoista ja perusti inhimillisen vapauden ajatuksensa ontologisesti erotteluun itsessään-olemisen ja itselleen-olemisen välillä.
Aiheesta muualla

Corazzon, Raul: The Vocabulary of Ontology: Being. Theory and History of Ontology. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Being
Käännös suomeksi
Pakistaninbullterrieri

| Pakistaninbullterrieri |
| --- | --- |

Avaintiedot
Alkuperämaa:   Pakistan
Alkuperäinen käyttö:  koiratappelut, karhunmetsästys
Nykyinen käyttö:  karhu, - taistelu-, vahti- ja seurakoira
Muita nimityksiä:  Bull Terr, Gull Terr
FCI-luokitus:  ei
Ulkonäkö
Paino:  40–45 kg
Säkäkorkeus:  45,7–66 cm
Väritys:  puhtaanvalkoinen tai joskus (harvoin) muun värinen
Aiheesta muualla
  Pakistaninbullterrieri Commonsissa 
Pakistaninbullterrieri (Bull Terr) on pakistanilainen koirarotu. United National Kennel Club on hyväksynyt sen ja listannut sen vaihtoehtoisen pakistanilaisen nimen gull terr alle.
Ulkonäkö

Rodusta on kolme eri päätyyppiä, jotka eroavat toisistaan kooltaan ja käyttötarkoitukseltaan. Se on korkeampi ja hieman leveärintaisempi kuin naapurimaan intianbullterrieri. Se on voimakas, lihaksikas, atleettinen, hyväluustoinen ja ketterä. Korvat voivat olla pystyt, puolipystyt tai riippuvat. Karvapeite on lyhyt ja sileä. Se on lähes aina puhtaanvalkoinen ja muunväriset yksilöt ovat erittäin harvinaisia. Koko vaihtelee tyyppimuunnoksen mukaan, mutta keskimääräinen säkäkorkeus on 45,7–66 cm ja paino 40–45 kg.
Luonne ja käyttäytyminen

Pakistaninbullterrieri on sinnikäs ja omistajalleen erittäin uskollinen. Vaikka se on helpompi kouluttaa kuin jotkin bully kuttat ja pakistaninbulldoggit, on se silti erittäin aggressiivinen ja hyökkäävä. Tämän vuoksi se sopii parhaiten kokeneelle omistajalle. Se on työkoira, jolla on vahva vartiovietti.
Alkuperä

Rotua käytetään karhun metsästykseen ja koiratappeluihin. Sitä pidetään nykyisin myös vartio- ja seurakoirana. Arvostetuimmat yksilöt tulevat Kohatin alueelta Luoteisrajaprovinssista.
Pakistaninbullterrieriä pidetään toisinaan intianbullterrierin pakistanilaisena muunnoksena, mutta sen ulkonäkö ja luonne ovat selvästi erilaiset: molempien korvien asento vaihtelee, mutta niiden fyysinen rakenne poikkeavat toisistaan. Sitä ei tule sekoittaa myöskään pakistaninbulldoggin kanssa, sillä jälkimmäinen on oma rotunsa (tulos bully kuttan ja pakistaninbullterrierin risteytyksestä).
Terveys

Rotu on tavallisesti terve, mutta kapi ja kokovalkoisesta väristä johtuva kuurous ovat yleisiä.
Pakistaninbullterrierin kouluttamista
Pakistaninbullterrieri, jolla on päässä musta laikku
Pakistaninbullterrieri-kuvakollaasi
Käännös suomeksi
Parabolinen osittaisdifferentiaaliyhtälö

Parabolinen osittaisdifferentiaaliyhtälö on muotoa
oleva toisen kertaluvun osittaisdifferentiaaliyhtälö, jossa matriisin  {\begin{bmatrix}A&B\\B&C\end{bmatrix}} determinantin arvo on 0.
Schrödingerin yhtälö ja lämmön johtumisen yhtälö ovat tätä tyyppiä.
Pallas (Pandionin poika)

Pallas (m.kreik. Παλλάς, Pallás) oli kreikkalaisessa mytologiassa yksi neljästä Pandion II:n, Attikan kuninkaan, ja Pylian pojasta. Kerrotaan tosin, että Pallas olisi ollut ottolapsi.
Pandeonin kuoltua Pallas ja hänen kolme veljeään – Aigeus, Nisos ja Lykos – syrjäyttivät Metionin pojat Ateenan valtaistuimelta, jonka nämä puolestaan olivat aiemmin anastaneet Pandeonilta. Veljekset jakoivat vallan keskenään, mutta Aigeuksesta tuli Attikan kuningas.
Myöhemmin Aigeuksen kuoltua Pallas yritti tavoitti valtaistuinta, mutta epäonnistui syntyperänsä tähden, ja hallitsijaksi julistettiin Theseus. Hänen viisikymmentä poikaansa, pallantidit, eivät hyväksyneet uutta hallitsijaa, vaan yrittivät vielä nostaa isänsä valtaan. Heidän juonittelunsa tuli kuitenkin ilmi, ja Theseus surmasi väijytystä yrittäneet veljekset.
Paul Gailly

| Mitalit | Mitalit | Mitalit |  |
| --- | --- | --- | --- |
|  Paul Gailly vuonna 1922 |  Paul Gailly vuonna 1922 |  Paul Gailly vuonna 1922 |  |
Maa:   Belgia
Miesten vesipallo
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | Vesipallo |  |
|  Hopeaa | Pariisi 1924 | Vesipallo |  |
Paul Alexandre Gailly (2. elokuuta 1894 – 5. toukokuuta 1969) oli belgialainen vesipalloilija ja olympiamitalisti. Hän pelasi maansa joukkueessa Antwerpenin olympialaisissa 1920 ja Pariisin olympiakisoissa 1924 voittaen molemmilla kerroilla hopeamitalin.
Opel Corsa E

| Opel Corsa E |
| --- | --- |

Valmistustiedot
Valmistusmaa:   Espanja  Saksa
Valmistaja:  Opel
Konserni:  General Motors
Valmistusvuodet:  2014–2019
Muut nimet:  Vauxhall Corsa
Korimalli:  3-ovinen hatchback 5-ovinen hatchback
Luokka:  B-segmentti
Edeltäjä:  Opel Corsa D
Seuraaja:  Opel Corsa F
Teknisesti samankaltaisia:  Alfa Romeo MiTo Citroën Nemo Fiat Fiorino Fiat Grande Punto Opel Adam Opel Corsa D Opel Meriva B Peugeot Bipper
Tekniset tiedot
Pohjalevy:  GM Fiat Small
Moottori:  R3 R4
Iskutilavuus:  1,0–1,6 l
Teho:  70–207 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti 6-vaihteinen automaatti
Opel Corsa E on Opel Corsan viidennen sukupolven malli, jota valmistettiin vuosina 2014–2019.
Opel Corsa E (2014–2019) > Corsa OPC/VXR

Helmikuussa 2015 Opel esitteli suorituskykyisen OPC-version E-Corsasta. 1,6-litraisen turbomoottorin teho on noussut edellismallista 207 hevosvoimaan ja vääntö 245 newtonmetriin. Overboost-järjestelmän avulla vääntö voi nousta väliaikaisesti 280 newtonmetriin asti. Kiihtyvyys nollasta sataan on 6,8 sekuntia ja huippunopeus 230 km/h. Corsa OPC:ssä on mukautuva urheilullinen alusta, joka on 10 millimetriä normaalia matalampi. Edessä jarrulevyt ovat 308 millimetriä halkaisijaltaan ja vannekoko on 18 tuumaa. Autossa on myös Remuksen pakoputkisto kahdella ulostuloaukolla.
OPC-mallin ulkonäkö on paljon tavallista Corsaa aggressiivisempi urheilullisine puskureineen, takaspoilereineen ja takaosan diffuusoreineen. Sisällä on ruudutettu kangasverhous tai vaihtoehtoisesti Recaron nahkaverhoillut urheiluistuimet, OPC-ohjauspyörä ja vaihteenvalitsimen nuppi sekä alumiiniset polkimet. Kojelaudassa on aina auton ulkoväriin sointuvat koristelistat.
Opel tarjosi Corsaan myös OPC Performance -pakettia, jossa on OPC:n perusominaisuuksien lisäksi Drexlerin tasauspyörästö, entistäkin urheilullisempi alusta ja Brembon jarrujärjestelmä 330 millimetrin jarrulevyillä edessä.
Aiheesta muualla

Kuvia tai muita tiedostoja aiheesta Opel Corsa E Wikimedia Commonsissa
Viisiovinen Opel Corsa E.
Vauxhall Corsavan
Vauxhall Corsa VXR
Oskar Merikannon kauneimmat laulut

| Oskar Merikannon kauneimmat laulut Tapani Kansa |
| --- | --- | --- |

Studioalbumin tiedot
 Julkaistu: 1988
 Formaatti: LP-levy (BBL 1061)   C-kasetti (BBK 1061)   CD-levy (BBCD 1061)
 Tuottaja(t): Bluebird Music
 Tyylilaji: folk
 Kesto: 37.48
 Levy-yhtiö: Bluebird Music
 Levymerkki: Bluebird
Muut kannet
   Albumin takakansi.      Vaihtoehtoinen kansikuva.
Tapani Kansan muut studioalbumit
| Betonimylläri 1987 | Oskar Merikannon kauneimmat laulut 1988 | Oi jouluyö 1988 |
Oskar Merikannon kauneimmat laulut on suomalaislaulaja Tapani Kansan 20. studioalbumi vuodelta 1988. Albumi sisältää Oskar Merikannon säveltämiä lauluja, joita Kansa tulkitsee Pekka Pohjolan sovittamina.
Albumi julkaistiin Bluebird-levymerkillä LP- ja CD-levyinä sekä C-kasettina. Albumi julkaistiin CD-levynä uudelleen vuonna 2006.
Kappaleet

Kaikki kappaleet säveltänyt Oskar Merikanto ja sovittanut Pekka Pohjola.
Kappaleet > A-puoli

Kansanlaulu – 2.20 (san. Viktor Sund, suom. Jussi Snellman)
Anniina – 3.35 (san. Daniel Fallström)
Kottarainen – 2.16 (san. J. H. Erkko)
Kuin hiipuva hiillos – 1.41 (san. Severi Nuormaa)
Laulava tyttö – 1.35 (san. J. H. Erkko)
Lastentaru takkavalkealla – 2.38 (san. Kari Asplund, suom. Ilta Koskimies)
Vallinkorvan laulu – 2.58 (san. Ernst Ivar Soini)
Kylän tiellä – 2.10 (san. Sandor Petöfi, suom. Jussi Snellman)
Kappaleet > B-puoli

Tule kanssani – 1.20 (san. L. Onerva)
Reppurin laulu – 3.28 (san. Larin Kyösti)
Pai pai paitaressu – 2.25 (san. Jooseppi Mustakallio)
Kullanmurunen – 2.07 (san. J. H. Erkko)
Soi vienosti murheeni soitto – 2.20 (san. H. Ansa)
Kas oksa värähtää – 1.58 (san. Sandor Petöfi, suom. Jussi Snellman)
Omenankukat – 1.35 (san. Eino Leino)
Oi muistatko vielä sen virren – 3.22 (san. Eino Leino)
Kokoonpano > Pekka Pohjolan orkesteri

Seppo Kantonen – piano (1-12, 15)
Lasse Hirvi – piano, harmonikka (13-14, 16)
John Storgårds – 1. viulu
Minna Kinnari – 2. viulu
Katariina Hohti – 3. viulu
Markku Sorri – alttoviulu
Helena Paavola – sello
Kimmo Leppälä – klarinetti
Anna Aminoff – huilu
Leonid Taleiko – oboe
Jussi Jaatinen – oboe
Mongo Aaltonen – lyömäsoittimet (10, 12)
Pekka Pohjola – bassokitara
Markus Maskuniitty – käyrätorvi (1)
Kokoonpano > Tuotanto

Hannele Rantala – valokuvat
Kari Piippo – kannen ulkoasu
Bluebird Music – tuotanto
Aiheesta muualla

Albumi Äänitetietokannassa
Pastrami

Pastramisiivuja.
Pastramivoileipä.
Pastrami eli suolaliha on leikkele, joka valmistetaan yleisimmin naudanlihasta, mutta myös sianlihasta, lampaanlihasta tai esimerkiksi kalkkunanlihasta.
Pastramia käytetään voileipien välissä. Sana pastrami tulee romanian kielen sanasta pastramă, joka vuorostaan tulee kreikan kielen sanoista παστραμάς/παστουρμάς, jotka ovat laina turkin kielen sanasta pastırma. Turkinkielinen nimi pastırma tulee sanasta bastırma, joka tarkoittaa puristettua lihaa.
Paperipyyheannostelija

Automaattinen paperipyyheannostelija.
Manuaalinen paperipyyheannostelija.
Paperipyyheannostelija on käsien pyyhkimiseen tarkoitettu laite, jota käytetään pääasiassa julkissa WC-tiloissa. Laite voi olla elektroninen, jolloin se toimii automaattisesti, tai se voi olla manuaalinen, jolloin paperirullaa on vedettävä itse.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Orneerot (suku)

| Orneerot (suku) |
| --- | --- |
 Orneero (Furnarius rufus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Orneerot Furnarius  Vieillot, 1816
Katso myös
   Orneerot (suku) Wikispeciesissä   Orneerot (suku) Commonsissa 
Infobox OKVirheellinen NIMI-arvo: 
Orneerot (Furnarius) on orneerojen heimoon kuuluva lintusuku.
Lajit

Harmaalakkiorneero (Furnarius leucopus)
Iso-orneero (Furnarius figulus)
Orneero (Furnarius rufus)
Pikkuorneero (Furnarius minor)
Töyhtöorneero (Furnarius cristatus)
Valkonokkaorneero (Furnarius torridus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Furnarius (englanniksi)
Papyrus P52

Rylandin papyrus (Papyrus 52, P52 tai  {\mathfrak {P}}52) on arkeologien Egyptistä löytämä tekstinpätkä, joka on todennäköisesti vanhin tunnettu katkelma  Uudesta testamentista millään kielellä. Katkelman teksti koostuu käsin kirjoitetuista kreikankielisistä Johanneksen evankeliumin lauseiden osista ja se on ollut osa papyruskoodeksia. Katkelman kirjoitusajankohta on historiallisesti ajoitettu toisen vuosisadan alkupuoliskolle, noin vuosien 125–175 väliin. Sitä säilytetään Manchesterissä John Rylandin yliopistokirjastossa.
Katkelman teksti > Etupuoli: Johanneksen evankeliumi 18:31-33

»ΟΙ ΙΟΥΔΑΙΟΙ ΗΜΙΝ ΟΥΚ ΕΞΕΣΤΙΝ ΑΠΟΚΤΕΙΝΑΙ 
OYΔΕΝΑ ΙΝΑ Ο ΛΟΓΟΣ ΤΟΥ ΙΗΣΟΥ ΠΛΗΡΩΘΗ ΟΝ ΕΙ-
ΠΕΝ ΣHΜΑΙΝΩΝ ΠΟΙΩ ΘΑΝΑΤΩ ΗΜΕΛΛΕΝ ΑΠΟ-
ΘΝHΣΚΕΙΝ ΕΙΣΗΛΘΕΝ ΟΥΝ ΠΑΛΙΝ ΕΙΣ ΤΟ ΠΡΑΙΤΩ-
ΡΙΟΝ Ο ΠIΛΑΤΟΣ ΚΑΙ ΕΦΩΝΗΣΕΝ ΤΟΝ ΙΗΣΟΥΝ 
ΚΑΙ ΕΙΠΕΝ ΑΥΤΩ ΣΥ ΕΙ O ΒΑΣΙΛΕΥΣ ΤΩΝ ΙΟΥ-
ΔAΙΩN»
»...Juutalaiset [sanoivat hänelle]: "Meidän ei ole lupa ketään tappaa";  että Jeesuksen sana kävisi toteen, jonka hän oli sanonut, antaen tietää, minkälaisella kuolemalla hän oli kuoleva. Niin Pilatus meni taas sisälle palatsiin ja kutsui Jeesuksen ja sanoi hänelle: "Oletko sinä juutalaisten kuningas?"  »